COMUNA SÎNTANDREI
Nr. 8131 din 28.10.2016


ANUNŢ privind elaborare 
Plan Urbanistic Zonal ”Înființare Grădiniță cu program normal    
str.Tineretului  nr.10, localitatea Sîntandrei, comuna Sîntandrei, județul Bihor”

Inițiator: Comuna Sîntandrei
Proiectant: S.C. Proiectare EXPRESIV S.R.L

Primăria Sîntandrei anunţă intenţia de elaborare a unui Plan urbanistic zonal  Înființare Grădiniță cu program normal în Sîntandrei, str.Tineretului nr.10 la inițiativa consiliului local Sîntandrei.
Terenul ales pentru amplasare Grădiniță se află, conform PUG 2006, în intravilan, în UTR 4 – subzona Isco, Ps, D – zonă predominant de comerț, servicii, depozite, cu zone verzi și locuințe, motiv pentru care se va elabora P.U.Z de modificare a reglementării zonei de interes în vederea construirii grădiniței. 
Imobilul, identificat cu nr. cad.57112, înscris în CF nr.57112, este situat în   partea central nordică a localității Sîntandrei, fiind în vecinătatea zonei de locuințe pentru tineri respectiv străzile Tineretului și Triumfului și a creșei aflată în curs de construire pe strada Triumfului, nr.9.  Accesul la teren se face din drumul județean DJ 797, pe străzi vechi existente și în final din strada Tineretului.  
Alimentarea cu enerie electrică și gaz se va realiza prin racordarea la rețele existente pe strada Tineretului. Asigurarea alimentării cu apă potabilă și a canalizării  se va face tot prin racordare la rețelele stradale în curs de execuție pe aceeași stradă.

      Soluţia propusă prin P.U.Z. are următorii indicatori prezentați în planşa 3 /U:
Suprafață teren	             : 4125 mp
P.O.T. maxim                          : 25%
C.U.T. maxim                          : 0,5
Regim de înălţime maxim        : S(D)+P+1E,            Hmax.=8,00 m           
Retragere de la aliniament str.Tineretului: 5,00 m
Retragere de la aliniament str.Triumfului:  5,00 m           
            Retragere posterioară (latura estică):        4,00 m
	Retragere latura sudică:                             6,00 m
      Parcare obligatorie                   : 5 locuri în incintă, 13 locuri pe str.Tineretului
	
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  01. – 15.11.2016, în intervalul orar 9:00 – 14:00.
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@gmail.com
	Răspunsul la observaţiile și sugestiile transmise va fi publicat în intevalul 16 – 20.11.2016, pe pagina de internet a primăriei : www.primariasantandrei.ro.


                                 Primar,	                      Consilier Urbanism,   

